גוש מערבא

גוש מערבא הוא גוש התנחלויות הנמצא בשומרון, במערב חבל מועצה אזורית מטה בנימין, ומכיל את ההתנחלויות ברוכין, עלי זהב, לשם ופדואל. הגוש ממוקם כ-3 ק"מ צפונית לבית אריה-עופרים, 7 ק"מ מצפון-מזרח לאלעד, וכ-14 ק"מ מצפון למודיעין עילית, באזור דרום-מערב השומרון וגובהו נע בין 300 ל-400 מטרים מעל פני הים. בשל קרבתו ל וגובהו הרב, ניתן לצפות ממנו על אזור השרון וגוש דן בבירור, מאשדוד בדרום ועד נתניה בצפון. באזור זה נמצאת המרפסת של המדינה, ממנה ניתן לראות ביום ברור את כל גוש דן, ההגדרה המורחבת לגוש כוללת את היישובים בית אריה-עופרים, רבבה, ברקן וקריית נטפים.

גוש ההתיישבות נוסד ב-1983 כאשר הוקמו היישובים ברוכין ועלי זהב על שם עליזה בגין אשתו של ראש הממשלה דאז מנחם בגין, ולאחר מכן הוקמו היישובים פדואל ב-1984 ולשם ב-2013.

בגוש נמצא המאחז שחרית.

כיום מונה הגוש כ-23,000 תושבים, חלק גדול מתושבי היישוב עובדים באזור התעשייה ברקן, ובעיר אריאל ובאוניברסיטת אריאל בשומרון.

תושבי האזור סובלים מהתנכלויות טרור כגון פיגועי אבנים ופיגועי ירי מפורעים ערבים מהכפרים השכנים בורוקין, דיר בלוט, ראפאת וכפר א-דיכ.

באזור זה ישנן גם תגליות ארכאולוגיות ביניהן חורבת דיר סמען ודיר קלעה, שתיהן מהתקופה הביזנטית בארץ ישראל.

קישורים חיצוניים

הערות שוליים

התנחלויות ביהודה ושומרון
ההתיישבות היהודית בארץ ישראל
מועצה אזורית שומרון
מערבא